Krokialaukio herbas

Krokialaukio herbas – pagrindinis Krokialaukio miestelio ir Krokialaukio seniūnijos (Alytaus rajono savivaldybė) heraldinis simbolis.

 Aprašas 

Sidabriniame skydo lauke – žingsniuojantis žiūrintis atgal raudonas žirgas su raudonais apynasriu ir pavadžiu.

 Simbolika 

Istorinio herbo Krokialaukis neturėjo. Svarstant herbo idėjas, seniūnijos atstovų siūlymu nutarta pavaizduoti žirgą. Krokialaukio dvaras žinomas nuo XVI a. 2-osios pusės, jis garsėjo žirgų, skiriamų LDK kariuomenei, auginimu.Kodėl Krokialaukis, o jo herbe - žirgas? 2011-07-11, Alytausgidas.lt (tikrinta 2025-09-10).

 Istorija 

Herbas Lietuvos prezidento dekretu 1K-1050 patvirtintas 2007 m. liepos 11 d. Herbo etaloną sukūrė dailininkas Rolandas Rimkūnas.

 Šaltiniai 

Kategorija:Krokialaukis
Kategorija:2007 m. patvirtinti Lietuvos gyvenviečių herbai
Kategorija:Alytaus rajono savivaldybės gyvenviečių herbai
Kategorija:Lietuvos miestelių herbai